Definisjon

PCO: Polycystiske ovarier ved vaginal ultralyd

≥ 12 eller flere follikler/cyster, hver follikkel er mellom 2-9 mm i diameter i største snitt eller økt ovarial volum (>10 cm3)

PCOS: Minst to av tre kriterier skal være oppfylt

Polycystisk ovarium (tilstrekkelig at et av ovariene fyller PCO-kriteriet)

Oligoamenoré (oligo-anovulasjon), < 10 menstruasjoner/år eller lengre sykluser > 35 dager

Hyperandrogenisme; biokjemisk eller klinisk (hirsutisme, androgent hårtap eller vedvarende akne)

Risikofaktorer

Overvekt

Medikamenter (valproat)

Positiv familieanamnese

Inaktivitet

Diagnostikk
Anamnese, i familien økt forekomst av

Overvekt

Hypertoni

Hjerte/karsykdommer

Type 2 diabetes

Infertilitet

Tidlig mannlig skallethet

Uregelmessig menstruasjon

Sentralisert fedme

Akne

Hirsutisme

Symptombedut og symptomforverring ved vektøkning i tenårene og tidlig voksen alder

Klinisk undersøkelse

Habitus – overvekt, sentralisert fedme, også hos normalvektige

Hirsutisme – skjegg, bart

Hår – mannlig håravfall, viker, tynt hår

Hud – akne, uren hud, acanthosis nigricans

Blodtrykk

Vekt, høyde, BMI

Vaginal ultralyd

Hormonprøver i antatt follikelfase

LH, FSH, østradiol, testosteron, SHBG

Prolaktin (utelukke hyperprolaktinemi/prolaktinom)

TSH, utelukke hypotyreose

17 OH-progesteron (utelukke 21-hydroksylase svikt, men ofte lett forhøyet ved PCOS)

Fastende blodglukose og C-peptid evt OGTT hos overvektige

Kolesterol, HDL og triglyserider (fastende)

Differensialdiagnoser (grenser varierer mellom laboratorier)

Androgenproduserende ovarialtumores (thecomer, granulosacelletumores)

Androgenproduserende binyretumores (CT-binyrer)

Cushing syndrom (Cortisolanalyser, dexamethason-suppresjonstest)

"Late onset 21-OH-lase defect" (Synachtentest)

Multicystiske ovarier

Behandling ved barneønske
Vektreduksjon

Minimum BMI < 32,5 kg/m2, helst < 28,0 kg/m2

Ved 5-10 % tap, graviditet hos ca 20 % (IIa)

Ved insulinresistens kan metformin 850 mg x 2 (evt. 3) øke ovulasjonsraten og sjansen for graviditet

Metformin

Metformin, et ikke avsluttet ”kapittel”

Regulerer menstruasjonssyklus og muligens androgener

Klomifen trolig mer effektiv enn metformin for å oppnå graviditet hos kraftig overvektige. Muligens motsatt hos normalvektige og lett overvektige

Metformin passerer placenta

Klomifenbehandling

Dersom ikke tidligere PID, behandles først med klomifen (Ia, Ia)

50-100 mg/dag fra 5.-9. dag med ovulasjonskontroll (progesteron/ temperaturkurve)

Ved svært uregelmessig menstruasjon gis gestagen til induksjon av avbruddsblødning før start med klomifen

Vanligvis gis klomifen annenhver måned slik at ovulasjon og optimalt koitustidspunkt kan bestemmes ut fra temperaturkurven

Det bør gis minst fire til seks kurer, gir 150 mg klomifen/dag ikke ovulasjon, gå videre til neste alternativ

Klomifen kan kombineres med ovulasjonsinduksjon; hCG (5000 IU s.c.)

Lavdose FSH

Behandling; endometrium > 5 mm, induser blødning med norethisteron (Primolut-N) 1 x 3 i 10 dager. 2.-5. blødningsdag; start med 50-75 IU FSH s.c. Ukentlig kontroll follikkelvekst. Manglende vekst; øk dosen med 25-37,5 IU ukentlig til vekst. Når dominant follikkel er > 10-12 mm; kontroll 2.-3. hver dag, avhengig av hvor raskt follikkelen ventes å vokse

Ovulasjon; 5000 IE hCG når dominant follikkel er > 17 mm. Samtidig bør endometrie-tykkelsen være > 10 mm. Gi ikke hCG når > 3 follikler > 15 mm eller mer i diameter

Lutealfasestøtte; ikke nødvendig, kan gis ved usikker corpus luteum funksjon. Progesteron 25 mg daglig intramuskulært eller som stikkpiller (Progestan® 100 mg) i skjeden 200 mg x 2 daglig i 14 dager

Blodprøver; ikke nødvendig, men østradiol kan være nyttig ved vanskelige stimuleringer. Dag 7 etter ovulasjonsinduksjon tas progesteron, dag 14 tas graviditetstest (evt. s-hCG)

Laparoskopi med elektrokauterisering av ovarier

Laparoskopi utføres på vanlig måte med tilgang gjennom tre porter (umbilicus + begge lyskeregioner). Etter at egglederne er kontrollert åpne, etterlates ekstra saltvannsløsning i Fossa Douglasi for å lette nedkjøling av ovariene Ovariene løftes etter tur fram på forsiden av uterus og med unipolar diatermi (Siemens Radiotom frequency 1,75 MHz generating 200-300 W) gjennom en nål eller krokredskap i ca fire sekunder settes 8-12 punksjoner i hvert ovarium (IIa)

Elektrokauterisering gir også mulighet for mer langvarig normalisering av blødningsmønster og ovulasjon (IIb)

Insulinresistente pasienter har lavere graviditetssjanser både ved hormonstimulering og etter elektrokauterisering (IIa)

IVF-behandling

IVF-behandling, kfr. spesiallitteratur (IIa)

Behandling uten barneønske
Hirsutisme

Se ”Hirsutisme og androgenisering”

Akne

P-piller kan ha god effekt (Diane/Yasmin/Marvelon.Yasmin den eneste som ikke gir tendens til vektøkning og/eller økt insulinresistens)

Menstruasjonsuregelmessigheter

Behandles dersom færre enn fire menstruasjoner per år

Gestagenkur

Provera 10 mg x 1 i 10 dager

Primolut 5 mg x 3 i 10 dager

P-piller vil mest effektivt regulere blødningsmønster

Antidiabetika (Metformin®) er også vist å ha effekt på blødningsmønster Metformin® 850 mg x 2-3

Oppfølging

PCOS-pasienter oppfordres til å oppnå normalvekt (evt. trivselsvekt)

”Jo-jo” slanking unngås

Sørge for regelmessige avbruddsblødninger

Insulinresistente; peroral glukosebelastning ved 40-50 års alder dersom fastende glukose ikke er normalt.

Komplikasjoner

Økt frekvens av diabetes type 2 (IIa, IIa) og kardiovaskulære risikofaktorer, som overvekt, insulinresistens og dyslipidemi

Forløp

Forventet levealder er som gjennomsnittet (IIa)

Fertilitetsutsikter er gode, men graviditetsrate selv etter behandling noe under normalbefolkningen

Pasientinformasjon

http://www.pcos.net/

http://groups.yahoo.com/group/PCOSsupport/

Interne referanser

Eksterne referanser